ફિલ્મ એકદમ સીધા જ માર્ગે આગળ વધે છે.તેમા કોઈ બીનજરૂરી રંગો ઉમેરવામાં નથી આવ્યા.એક દેશમાંથી બીજા દેશમાં આતંકવાદ કેવી રીતે પ્રસરે છે તે ઘણી સારી રીતે વણી લેવામાં આવ્યુ છે.( ખાસ કરીને તૂર્કીથી નેપાળ અને ત્યાંથી સાઉદી અરેબીયા).અજય અને તેની ટીમ આતંકવાદનો ખાત્મો બોલાલવા જી જાન લગાવી દે છે.આતંકવાદીઓને તેમની જ ભાષામાં જવાબ આપે છે.ફિલ્મમાં અક્ષય કુમારના સ્ટંટ કાબીલે તારીફ છે.(આ સ્ટંટના ડાયરેક્ટર છે સિરિલ રફાલી).આ સ્ટંટ એ રીતે વણી લેવામાં આવ્યાં છે કે તમે એકવાર શ્વાસ લેવાનુ પણ ચૂકી જાઓ.અક્ષય કુમાર જાણે હમણા જ મોતને ભેટશે તેવો આભાસ ઉપજાવતા સ્ટંટ જોઈ તમે તેને એકશન કુમાર જ કહેશો.એક સ્ટંટ યુનીટની એજન્ટ પ્રિયા (તાપસી પન્નુ) અને જાવેદ (સુશાંત સિંહ) વચ્ચે છે જે અનફરગોટેબલ છે.એક પ્રોફેશનલ વુમન જે રીતે લોકોને ટ્રીટ કરવા જોઈએ તે જ રીતે ટ્રીટ કરે છે,તેમાં તે કોઈને પણ છોડતી નથી.